
Medietatis  et  rectae  rationis  agendi  notionum  ethicon 
Nicomacheorum  disquisitio  accuratior  mirum  in  modum  cau- 
sas  nobis  suggerit,  cur  Aristotelis  ethices  systema  sit  im- 
perfectum.  In  qua  quidem  disquisitione  suscipienda  vix 
fieri  poterit,  quin  in  Aristoteleae  methodi  proprietatem  ex- 
curratur,  cum  hac  demum  pensitata  notionum  illarum  sen- 
sus  proprius  cognosci  possit. 

lam  ad  rem  ipsam  tractandam  nos  conversuri  primum 
ethices  notionem  fundamentalem  nobis  proponamus,  ut  lo- 
cum  definiamus,  quem  notiones,  de  quibus  disputaturi  su- 
mus,  in  ethices  systemate  teneant.  Quam  ad  rem  perficien- 
dam  librum  primum  perlustremus. 

Ethica  igitur  Nicomachea  Metaphysicon  sententia  fun- 
damentali  nituntur.  Ex  qua  sententia,  ut  finis  omnium 
rerum  vera  est  substantia,  ita  omnis  quoque  actionis  hu- 
manae.  Ita  intelligitur  Ethicon  enuntiatio  prima,  hisverbis 
concepta:*)  „Omnis  ars,  omnisque  cognoscendi  via  atque 
institutio,  itemque  actio  et  consilium  bonum  aliquod  appe- 
tere  videntur.'*  Nam  Jtoulv,  d^ecoQslv,  jcQaxTBiv  humanae 
essentiae  orbem  totum  complent.  —  Non  vero  quaecunque 
appetimus,  pari  sensu  volumus:  multa  alius  tantum  gratia 
appetuntur.  Quid  igitur  est  id,  quod  proprie  volumus,  quod 
sua  ipsius  gratia  appetimus,  quid  denique  finis  bonorum? 
Nam  tale  quid  esse  oportet,  ne  appetitio  nostra  firmo  ca- 
reat,  neve  vana  neu  substantia  destituta  in  infinitum  evage- 
tur.  Quod  summum  quidem  bonum  contentum  erit  ea 
scientia  vel  ea  fecutate,  quae  reliquis  omnibus  maxime  do- 


AUCTOR. 


*)  Aristotelis  verbomm  versio  latina  Lambini  est,  paucis  tan- 
tum  locis  mutata.  Loci  graviores  et  longiores,  quae  ad  verbum 
aflferuntur,  citationis  signo  (,,")  distinximua. 

minetur  easque  ducat.  Hujusmodi  videtur  esse  politice: 
„nam  et  quas  in  civitatibus  scientias  esse  oporteat.  et  quas 
quisque  discere  debeat  et  quatenus  seu  usque  ad  quod  tem- 
pus,  ea  statuit  et  praescribit.  Facultates  autem  etiam  eas, 
qiiae  summo  in  honore  sunt,  ut  artem  imperatoriam  et  ra- 
tionem  tuendae  rei  familiaris  et  bene  dicendi  facultatem 
huic  esse  subjectas  videmus.  Quodsi  haec  reliqui»  omni- 
bus  artibus  quae  in  actione  versantur  utitur  legibusque  la- 
tis  quid  agendum  et  a  quibus  abstinendum  sit  praescribit, 
ejus  fine  reliquarum  artium  fines  contineri  videantur.  Ita- 
que  hoc  erit  summum  hominis  bonum.*' 

Quidnam  vero  est,  quod  a  civili  scientia  expetitur? 
De  nomine  ejus  inter  plurimos  fere  convenit,  „beatitudinem 
(evdaiiioviap)  enim  et  multitudo  et  eruditi  politique  homi- 

nes  appellant Sed  quae  res  sit  beatitudo,  de  ea  re  omnis 

controversia  est.*'  —  Quam  ob  rem  ut  incultorum  et  cul- 
torum  de  illa  opiniones,  ita  Platonis  doctrina,  crisi  adhibita^ 
disceptantur,  et  momentis  utilibus  praeviis  hac  ratione  re- 
pertis  utitur  insequens  constructio,  qua  summum  bonum' 
ponitur  esse  perfectum  quiddam,  quod  propter  se  semper 
sumatur  atque  eligatur,  nunquam  vero  propter  aliud,  tum 
id,  quod  ipsum  per  se  satis  esse  nullamque  rem  externam 
desiderare  videatur. 

Sed  hae  definitiones  formales  tantum  sunt  ac  genera- 
les,  id  vero  desideratur  adhuc,  ut  planius  ostendatur,  quid 
sit  beatitudo.  Ad  quam  rem  teleologo  quaerendum  est  opus 
et  munus  hominis,  natura  ei  datum;  hoc  enim  solo  potest 
contineri  summum  bonum,  quod  omnes,  vel  inscii,  expeti- 
mus  et  volumus.  —  lam  vitam  alendi  augendique  vi  et  fa- 
cultate  praeditam  bomo  vel  cum  plantis,  sensus  cum  ani- 
malibus  habet  communes;  opus  igitur  hominis  proprium 
relinquitur  functio  muneris  animi  rationi  consentanea  ^ut 
certe  ratione  non  carens. 

Cum  autem  sua  virtute  demum  quidque  perficiatur, 
hominis  bonum  eritfunctio  numeris  animi  virtute  directa, 
ac,  si  plures  virtutes  sint,  virtute  optima  et  perfectissima.  Et 
praeterea  in  vita  perfecta;  nam  hirundo  una  ver  non  effi- 

cit,  hominem  vero  perpetuae  fortunae  persequuntur  vicissi- 
tudines. 

Ita  in  hominis  opere,  ethices  Aristoteleae  centrum, 
finis  bonorum  definitionem  accepimus.  Quicunque  huic  per- 
ficiendo  totum  se  dedit,  is  beatus  est:  beatitudo  et  homi- 
nis  opus  eadem  sunt  res,  a  diversis  partibus  spectata.  — 
lam  cum  disquiratur  quaenam  ratio  intercedat  inter  prio- 
rum  de  hominis  opere  et  de  beatitudine  opiniones  et  inter 
definitionem  propositam,  sequuntur,  cum  illae  multo  magis 
ex  vera  vita  sint  desumptae,  praeter  definitionis  propositae 
confirmationem  plenissimam,  novae  definitiones  concretae, 
quarum  gravissimae  sunt  actiones  virtuti  consentaneas  per 
se  esse  jucundas,  bonas,  formosas;  beatitudinem bo- 
nis  quoque  exteris  egere ,  et  ut  omnino  possit  extare ,  et 
ut  eis  tamquam  remedio  et  decore  utatur.  —  Itaque  jam 
hoc  loco  coercetur  postulatio  antea  pure  proposita,  beati. 
tudinem  esse  debere  aliquid,  quod  ipsum  per  se  satis  sit, 
'nullamque  rem  extemam  desideret. 

Acquiritur  vero  beatitudo  virtute  ac  doctrina  aliqua 
aut  exercitatione.  In  rebus  divinissimis  numeranda  hanc 
gravem  habet  praestantiam ,  ut  actione  propria  ab 
omnibus  possit  acquiri,  qui  non  vilio  naturae  ad  vitutem 
sint  inepti  et  quasi  manci  et  debiles. 

Fieri  autem  potest,  ut  cujus  res  hodie  sint  secundis- 
simae,  is  tempore  futuro  maximis  calamitatibus  afficiatur, 
ut  de  Priamo  fubulantui*  poetae.  Beatus  talis  appellari 
non  potest,  nam  beatitudo  firmum  quiddam  et  proprie  im- 
mutabile  existimatur.  At  indignum  fortunae  mobilitatem 
sequi,  cum  bene  vel  male  vivendi  ratio  in  actionibus 
virtuti  consentaneis  posita  sit,  in  quibus  maxima  rerum 
humanarum  firmitudo.  Fortunae  autem  casus  pulcherrime 
homo  beatus  feret,  ut  vere  vir  bonus  et  sine  vituperatione 
quadratus,  semperque  ex  iis  quae  suppetunt  res  pul- 
cherrimas  aget.  Beatum  igitur  eum  dicemus,  qui  suas  ac- 
tiones  perfecta  virtute  dirigit  bonisque  extemis  satis  est  in- 
structus,  et  id  per  vitam  periectam. 

Ad  beatitudinis  constructionem  generalem  perficien- 
dam  restat,  ut  virtus  humana  accuratius  definiatur,   quae 

non  erat  corporis  sed  animi.  Itaque  in  animae  cognitionem 
cura  atque  opera  conferenda  est,  quatenus  sufficiat  ad  ea 
quae  quaerimus.  —  Altera  igitur  animae  pars  rationis  ex- 
pers,  altera  est  particeps.  Prioris  autem  partis  duae  aliae 
cognoscuntur ,  quarum  altera  alendi  augendique  corporis 
causa,  virtutis  omnino  expers,  altera,  quae  ad  appetendum 
impellit,  rationis  aliquo  modo  particeps  est,  cum  in  .viro 
incontinenti  rationi  repugnet,  in  viro  forti  ac  temperanti 
autem  ei  pareat.  Eodem  modo  pars  quoque  rationis  par- 
ticeps  duas  alias  habet  partes,  alteram  quae  in  se  ipsa 
eam  teneat,  alteram,  quae  veluti  filius  patris  dicto  audiat. 
Itaque  virtutes  quoque  sunt  bipertitae:  sunt  enim  et  eae, 
quae  in  cogitatione  et  ratione  sint  positae,  et  eae,  quae  ad 
mores  pertineant.  ,,Nam  cum  de  moribus  alicujus  loquimur 
non  illum  sapientem  aut  intelligentem  dicimus,  sed  clemen- 
tem  ac  lenem  aut  temperantem.  Laudamur  autem  temperan-j 
tem  etiam  ex  habitu ;  at  habitus  eos ,  qui  sunt  laudabiles.V 
virtutum  nominibus  nuncupamus/*  1 

Haec  libri  primi  enuntiatio  est  finalis.  -  In  eis,  quae 
hucusque  disputata  sunt,  deductio  sincera  ex  postulatis  plane 
generalibus  (sufficientia,  voluptate,  bonitate,  pulchritudine, 
universitate,  duratione,  pretio  summo),  quas  necessarie  pro- 
prias  esse  beatitudinis  ante  oculos  nostros  demonstrabatur, 
agnoscenda  videtur  esse,  quamvis  libri  insequentes,  quibus 
notio  generalis  perficitur,  jure  pro  inductivis  haberi  possint. 

Priusquam  vero  altius  procedamus,  hoc  nobis  ab  Aris- 
totele  dictum  esto,  disquisitionem  hanc  non  cognitionis  causa 
esse  susceptam,  sed  ut  boni  efficiamur.  Omnes  igitur  quae- 
stiones  metaphysicae  et  postremae  ad  quas  alia  philosophia 
est  accomodatior,  snnt  exclusae  —  lam  vero  omnis.  quae  de 
rebus  in  agendo  positis  habetur  oratio  rudiore  quadam  for- 
ma  est  adumbrata,  quia,  quae  in  actionibus  versantur  quae- 
que  ad  aliquid  conducunt  nihil  firmitatis  nuUamque  cer- 
tam  sedem  habent.  Non  igitur  justum  scientiae  sunt  pro- 
positum,  vel  quae  Aristoteles  alias  iterum  iterumque  ad  hu- 
jus  operis  sui  partis  imperfectionis  causam  stabiliendam 
molitur. 

Si  vero  quaerimus,  quomodo  transeatur  a  notidne  bea- 
titudinis  universali,  quae  universitate  circumscripta  esse 
videatur,  in  vitam  activam  ex  actibus  singulis  compositam 
jam  scimus, 

p ri  mum  habitus  eos,  qui  sint laudabiles,  virtutum  no- 
minibus  nuncupari;  —  Multa  igitur  esse  debent  faciendi 
genera  multique  uniuscujusque  eorum  actus,  — 

secundum  beatitudinem  parari  demum  vita  per- 
fecta. 

Itaque  postulandum  videtur 

primo,  ut  teleologia  perfecta  singula,  quaefieripos- 
sint,  faciendi  genera  in  systematis  modum  enumeret,  qua 
enumeratione  patefiat,  quem  locum  et  quod  emolumentum 
unumquodque  habeat  ad  notionem  fundamentalem  perpetran- 
dam,  quam  rem  in  libris  de  anima  scriptis  de  sensibus  quo- 
dammodo  praestitit  Aristoteles.  Tunc  opus  hominis  adhuc 
plane  indefinitum  accuratius  argumentum  acciperet  et  cog- 
nosceretur,  qua  ratione 

8  e  cu  nd  0  singula  illa  faciendi  genera  coartatione  diver- 
sa,  quae  coUocatione  illarum  in  systemate  finium  specifica 
fit  necessaria,  paullatim  eo  perveniant,  ut  recte  sese  habeant 
Singula  enim  faciendi  genera  fines  sunt,  fini  summo  sive 
beatitudini  servientes.  -—  Ita  nancisceremur  mensuram  ha- 
bituum  laudabilium  et  vituberabilium  certam ,  qua  ad  eos 
dijudicandos  vix  carere  possumus. 

Sed  Aristoteles  statim  libro  secundo  ineunte  ad  vir- 
tutis  notionem  accuratius  definiendam  progreditur  (libri  se- 
cundi  capite  primo). 

Eae,  quae  ab  ratione  et  cogitatione  proficiscuntur  vir- 
tutes,  magnam  partem  a  doctrina  ortum  et  incrementum 
habent,  morales  autem  ex  more  comparantur.  Quae  quidem 
prius  tractantur. 

1)  „Virtutes  morales  consequimur  prius  virtutis  mune- 

ribus  functi 

2)  Praete  raeex  iisdem  rebus  virtus  omnis  nascitur 
per  quas  interit;  nam  ex  eo  quod  fidibus  canunt  et  boni 
et  mali  fidicines  evadunt 

3)  Eadem  igitur  et  virtutum  ratio  est.    Agendis  enim 

iis  tebos,  qnae  ab  hominibus   inter  ipsos  contrahi  solent, 
flJii  justi,  alii  injusti  efficimur 

4)  Atque^  ut  uno  verbo  dicam,  ex  similibus  munerum 
functionibus  atque  actionibus  similes  habitus  oriuntur 

5)  Non  igitur  parum  refert  sed  permultum,  utrum  sic 
an  sic  a  puerisassuescamus:  immo  vero  totum  in  eo  posi- 
tum  est.** 

Virtus  igitur  moralis  exercitatione  acquiritur.  Ut 
fidicini  fides,  ita  nobis  omnibus  yivendi  materia  data  est 
(3).  Ut  yero  bonus  sim  fidicen,  opus  est,  ut  omnino  jam 
fide  cecinerim  (1);  qua  ratione  id  feci,  idfidicinii  mei  genus 
definit  Vocabula  igitur  quae  sunt  „ex  iisdem  „rebu8" 
virtus  omnis  nascitur  per  quas  interit^'  (2)  et  „ex  similibus 
munerum'^ ...  (4)  nihil  significant,  nisi  ex  actionibus  in  pari- 
bus  rebus  pari  modo  factitatis  habitus  immutabiles  effici,  ex 
bonis  bonos,  ex  malis  malos.  Sed  quid  faciendum  sit,  ut 
bono  modo,  recta  ratione  pertinaciter  agamus,  hoc  ante 
omnia  scire  cupimus:  ac  de  ea  re  ne  verbum  quidem  acci- 
pimus.     „Non  igitur  parum  refert**  (5). 

Vitae  vero  materia  (3)  ex  exemplis  ab  Aristotele  pro- 
positis  in  diversas  partes  dividitur:  res,  quae  ab  homini- 
bus  inter  se  contrahi  solent,  res  horribiles  et  periculosae, 
cupiditates,  irae.  Haec  sunt  multa  illa  faciendi  genera 
(pag.  9,  prim.).  Concludendum  igitur  parem  numerum  ha- 
bituum  vel  laudabilium  vel  vituperabilium  oriri  debere. 

Unde  vero  pendet  ratio  actionis  laudabilis?  Huic 
quaestioni  perbreviter  hunc  in  modum  respondetur  (II,  2): 
,,Hoc  quidem  commune  omnium  est  et  positum  sit,  rectae 
rationi convenienter agere oportere.  Quadereposterius 
dicemus:  tum  etiam  quid  sit  recta  ratio  et  quomodo  ad  reli- 
quas  virtutes  affecta  sit,  exponemus."  Tum  ad  aliam  rem 
transit  Aristoteles:  ,,Hoc  igitur  in  primis  animadverten- 
dum  est  haec  talia  (res  in  agendo  positas)  ab  eo  quod  pa- 
rum  et  ab  eo  quod  nimium  est,  corrumpi  solere  natura,  quem. 
admodum  in  viribus  corporis  et  valetudine  videmus  (claris 
enim  et  perspicuis,  ad  ea  quae  sunt  obscura  declaranda, 
exemplis  utendum  est).  Nam  et  immoderatae  etpauciores 
et  remissiores  exercitationes  yires  minuunt,  itemque  pocu- 

lenta  et  esculenta  aeque  copiosora  ac  parciora  yaletudinem 

perdunt :   at  moderata  efficiunt ,   augent,tuentur." 

Homo  igitur  vel  parum  vel  nimium  corporis  vires  po- 
test  exercere,  edere,  bibere,  idem  vero  justum  quoque  mo- 
dum  servare  potest,  quam  rem  rectae  rationi  convenienter 
fieri  consentaneum  est,  quae  igitur  a  moderato  non  videtur 
esse  diversa,  lam  hoc  auget,  efficit,  tuetur  valetudinem, 
corporis  vires  itemque  ceteras  omnes  habitus  laudabiles, 
,,eodem  enim  modo  se  res  habet  in  temperantia  quoque  et 
fortitudine  aliisque  virtutibus.  Nam  ut  qui  fugit  et  exti- 
mescit  omnia  nihilque  subit  et  perfert,  is  timidus  effidtur, 
sic  qui  a  nulio  omnino  periculo  deterretur,  sed  ad  omnia 
ruit,  audax.  Itemque  et  qui  omni  genere  voluptatis  fruitur 
nullaque  sese  abstinet,  intemperans,  et  qui  ab  omnibus  re- 
fugit,  quemadmodum  solent  homines  agrestes,  sensus  ex- 
pers  evadit.  Nam  ut  temperantiam  et  fortitudi- 
nem  perimit  nimiumet  parum,  sicservat  medio- 
critas." 

Mediocritas igitur haec efficere perhibetur !  Estne ea 
ullo  modo  tamquam  sui  juris  a  moderatis  exercitationi- 
bus,  esculentis  —  separanda,  an  aliud  quam  rectae  ratio- 
nis  agendi  phaenomenon?  Suntne  nimium,  parum,  medio- 
critas  vires  agentes,  an  diversarum  agendi  rationum  suc- 
cessus?  lam  mediocritatis  oritur  hypostasis  sinistra,  quae 
causalitatis  rationem  pervertit.  — 

Sed  Aristotelem  porro  sequamur.  „Neque  vero'',  in- 
quit,  „ortus  et  incrementa  et  interitus  habituum  ex  iisdem 
et  ab  iisdem  proficiscuntur,  sed  etiam  muneris  functiones  in 

iisdem  versari  reperiuntur ut  enim  vires  ex  eo  nascuntur, 

quod  quis  multum  cibum  capiat  multosque  labores  excipiat, 
sic  hoc  utrumque  is  maxime  efficere  potest,  qui  viribus  corpo- 
ris  pollet." 

Licet  magnifice  additum  sit  „neque  vero  solum'^  — 
hanc  scientiam  satis  miseram  esse  jam  snpra  (p.  10)  docui- 
mus.     Verba  „8ed  etiam  muneris  functiones'^  et  ipsa  nihil 

novi  addunt. 

lam  locus,  quem  voluptas  in  ethice  capiat,  breviter 
illustratur,  deinde  docetur,  non  esse  contradictionem  justo 

et  prudenti  demum  faciendo  fieri  hominem  justum  et  pru- 
dentem  (II,  3),  denique  demonstratur,  virtutes  neque  per- 
turbationes  neque  potestates  sed  habitus  esse  (II,  4).  Re- 
linquitur  autem,  ut  ostendatur,  qualis  sit  virtutis  habitus. 
Ita  ad  ipsam  mediocritatis  doctrinam  (11,  5)  pervenimus. 

Et  primum  quidem  virtus  pariter  atque  antea  in  opere 
hominis  constituendo,  definitur. 

„Virtu8  omnis  et  id  cujus  ipsa  virtus  est  bene  affec- 
fum  reddit,  et  opus  ejus  ornat  ac  perpolit.  Exempli  gratia, 
cum  oculum  ipsum  probum  efficit,  tum  aptum  ad  omne 
munus  explendum :  virtute  enim  oculi  bene  cernimus.  Item- 
que  virtus  equi  cum  equum  bonum  efficiat.  tum  ad  curren- 
dum  equitemque  vehendum  et  hostes  sexspectandos  expedi- 
tum  et  paratum.  Quod  si  ita  est  in  omnibus,  ho- 
minis  profecto  virtus  habitus  erit,  qu.ohomo  et 
bonus  fiat,  et  suo  munere  bejne  fungatur. 

Conclusionem  hanc  bene  animadverte! 

Ut  finis  ubique  regnat  ideoque  ethices  etiam  centrum 
efficit,  ut  moderatum,  parum,  nimium,  ut  virtutis  notio  et 
in  universum  valent  et  in  actionem  humanam,  ita  Aristo- 
teles  ubique  singulorum  phaenomenon  formam  universalem 
indagare  studet,  et  hac  demum  indagata  ad  specifica  des- 
cendit.  Satis  saepe  autem  haec  methodus  AristoteH  offe- 
cit !  Nis  i  hac  re  intellecta  deductionis  insequentis  peccata 
perspicere  non  possumus.  Aristoteles  enim  in  imoderato, 
paro,  nimio  legem  habere  videtur  sibi  humana  omnia  reg- 
nantem  et  gravissimam. 

„Atque  hoc  quidem,  quomodo  futurum  sit,  cum  jam 
antea  dixerimus  (in  prima  moderati  tractatione)  tum  etiam 
magis  perspicuum  esse  ita  poterit,  si  qualis  sit  virtutis  na- 
tura  considerabimus.  Licet  igitur  in  omni  re  continente 
ac  divisibili  et  plus  et  minus  et  aequale  sumere;  eaque 
vel  ex  ipsa  re  judicantur,  vel  ad  nos  referuntur.  Aequale 
autem  quiddam  medium  est  inter  nimium  et  parum.  lam 
rei  medium  appello,  quod  aequaliter  abest  ab  utroque  ex- 
tremo;  quod  quidem  unum  et  idem  est  omnibus  "  Haec 
onmia  sunt  aperta.  Aequahter  enim  medium  abest  a  nihilo 
et  a  toto;  haec  autem  sunt  extrema.  —     „Medium  porro 

ad  nos  id  appello,  quod  neque  superat  neque  deserit  id, 
quod  oportet  adesse.  Hoc  autem  nec  unum  omnibus,  nec 
idem  est.  Exempli  causa,  si  decem  multa,  duo  pauca  sunt, 
sez  rei  media  sumere  consueverunt :  aequaliter  enim 
superant  et  superantur.  Atque  hoc  medium  est;  propor- 
tione  arithmetica.  At  quod  nobis  medium  est,  non  ita 
sumendum  est  Non  enim,  si  decem  libras  comesse  nimi- 
um  est>  duas  parum,  sex  Ubras  aUpta  praescribit.  Est  enim 
hoc  quoque  fortasse  multum  vel  parum  ei,  qui  sit  cibium  cap- 
turus:  Miloni  enim  parum,  ei,  qui  nunc  primum  incipit  exer- 
ceri,  multum.  Similiterque  de  cursu  et  luctu  sentiendum. 
Itaque  sciens  omnisnimium  et  parumfugit,  me- 
diocritatem  exquiritatquehanc  exoptat,  medio- 
critatem  inqnam  non  rei,  sed  eam,  qnae  nobis  est  me- 
diocritas.'' 

Quae  postremo  loco  exposita  sunt,  ea  accuratius  sunt 
spectanda  et  sententia,  quaesubest,  quamquam  simplicissi- 
ma  videtur  esse,  in  ea,  quae  inde  sequantur,  est  perquirenda. 
lam  cum  mathematica  expositio  data  sit,  figurae  mathema- 
ticae  adjectae  Aristotelis  sententiam  nobis  accurate  iUu- 
stient. 

Et  parum  quidem  et  nimium  natura  sua  amplum  ha- 
bent  ambitum,  quod  figura  Ai  iUustrat.    Nam  parum  con- 

medium  tinet  omnem  quantitatem 

a  puncto    simpUci  prope 
ad    plenam    medietatem, 
nimium  omnem  quantita- 
"  tem,  quae  medietatem  vel 

Zmil—    ZmillZIIIH-^    puncto  superat,  usque  ad 
parum  nimium 

plenam  rei  Uneam.    Idem  rei  medium  figura  A2  ante  oculos 

ponit,  si  jam  ab  initio  duo  data  sunt. 
/{  sex  media 


res 


decem  multa 
parum  a  medio  quattuor  superatur,  medium  a  nimio  totidem 

Parom  vero  et  nimium  ad  nos,  figura  B  mustratur. 

Lxemplo  afferunter  duo  homines,  diversum  evolutionis 
graduma8secuti,eorumque  medium,  parum,  nimium  ex  grar 
dus  ilhus  diversitate  diversa  esse  perhibentur.     Quam  ra- 
tionem  figura  hnearum  personahum  longitudine  diversa  si- 
gmfice  ,  et  figura  quidem  Bi  utrumque  medium,  perpendicu- 
hs   a  hneis  personahbus  ad    hneam    realem  vergentibus. 
i^igura  B2  mmima,  B3  maxima  eorum  significat,  quae  uter- 
que  homo  efficit,   quarumque  differentia  totum  utriusque 
homnisi  actionis  reddit  ambitum.  -  lam  actionis  ambitus 
quanto  quodam  edendo  constat,  quod  certam  definitionem 
non  videtur  admittere.     An  sunt   Hneae  I-II,    I-2  uUo 
modo  re  vera  media?    Et   cujus  media?  an  hneae  reaUs 
cujus  longitudo  est  pro  lubitu?     Sed  de  hac  hnea  Ari-' 

linea  reaKs 


Hnea  reahs 


•linea  reahs 

stoteles  omnino  nihil  dixit,  immo  hneae  illae  media  esse 
debent  inter  hneas  III~lV,  3—4  et  V— VI,  5-6,  ita  ut 
hneae  V— VI,  5 — 6  omnino  personarum  a  et  b  sint  hneae 
reales.  His  enim  natura  non  concedit,  ut  majus  quantum 
recipiant.  At  aharum  personarum  hneae  reales  tum  aham 
semper  habebunt  longitudinem ,  ita  ut  nuUa  lex  universahs 
hoc  loco  nobis  data  sit. 

lam  vero  quaeritur,  servetne  idem  homo  eandem 
semper  actionis  hneam?  an,  si  illud  minus  sit,  certe  sit 
uniuscujusqus  temporis  medium  re  vera  medium? 

Hominem  nimium  et  parum  edere  et  bibere,  corporis 
yires  exercere  cet  posse,  eundem  vero  rectum  quoque  modum 
servare  posse,  jam  scimus.  Hoc  postremum,  inter  duo  illa 
interjectum  quodammodo  medium  vocari  potest.  Ad  quod 
accuratius  definiendum  Aristoteles  ab  eo  quod  maxime  est 
universale,  nostro  loco  a  theoria  mathematica,  proficiscitur, 
ostenditque  rei  medium  diversum  essea  medio  ad  no  s.  For- 
tasse  igitur  medietatis  notio  non  nimis  est  premenda.  Sed 
haec  nostra  opinio  falsa  esset:  medietatis  enim  ad  nos 
definitio  non  ipsam  medietatis  notionem  coercet,  sed  ad 
personarumagentium  multiplicem  spectatdiver- 
sitatem.  Tum  autem  accurate  docendum  erat,  quomodo 
in  ea,  quae  primo  intuitu  subjectiva  tantum  videatur  esse 
tamen  lex  moralis  universalis,  canon  actionum 
nostrarum inesse possit.    De  qua  re rursus  disputabimus. 

Quid  igitur  figurarum  nostrarum  hneae,  quas  appel- 
lavimus  reales,  significant?  Ad  hoc  intelhgendum  Aristo- 
(elis  sequamur  exemplum. 

lam  observavimus,  actionem  eam  quae  in  pondere 
quodam  comedeudo  constet,  proprie  nullam  admittere  de- 
finitionem.  Repraesentanda  igitur  esset  linea  in  infinitum 
vergente,  quae  altero  latere  sit  definita,  cum  quisquis  edit, 
ei  certe  minimum  (punctum)  sit  comedendum.  Sed  |no- 
strum  exemplum  hominis  tantum  spectabat  esum,  cui  summus 
edendi  modus.  experientia  comp  robatus,  decem  sunt  minae, 
minimus  duae  minae.  Hoc  enim  sensu  in  nostro  palaestrae 
exemplo  hi  numeri,  Milo  et  tiro  proferri  videntur.  Hominis 
linea  edendi  igitur  numero  a  binario  incipit  et  numero  de- 
nario  finitur  (clr.  fig.  C)  inter  quos   duos   numeros  omnes 

linea  realis  humana 


} 


diversitates  sunt  interjectae,  quae  in  hac  ei  actione  possunt 
occurrere,  quae  igitur,  cum  decem,  demptis  duobus,  effici- 
unt  octo,  intra  octo  minarum  spatium  continentur.  Cujus  nu- 
meri  dimidia  pars  est  quaternarius.  Huic  numero  addito 
numero  binario,  infra  quem  descendi  nequit,  habes  medium 
sex,  quod  figura  A2  tamquam  rei  medium  demonstrabat.  Quod 
tamen  est  „Miloni  parum,  ei  autem  qui  nunc  primum  incipit 
exerceri,  multum.''  Priorisenim,  summiantiquitatisathletaei 
maxim u  m  sint  decem  minae,  m i n i mu m prope  sex,  alterius 
mi n  im  u  m  duae,  m  ax  i m u m  prope  sex.  Medietates  igitur, 
si  calculos  eodem,  quo  antea,  modo  subduxeris,  fiunt  octo 
et  quattuor :  sunt  igitur  diversissimae.  Neque  vero  in  iis 
legis  universalis  uUum  extat  vestigium,  ad  summum  habent 
subjectivam  veritatem. 

Sed  hae  medietates  sane  cum  rei  medio  possunt  com- 
parari,  si  meminerimus,  homini  virtutem  labore  demum  esse 
acquirendam  (pag  9  secund.).  Si  vero  hanc  medietatem 
perfectam  ponimus,  unicuique  propositum  esse  debet,  ut 
medietatem  unde  proficiscitur  subjectivam,  paulatim  in  rei 
medium  commutet.  „Signo  autem  aliquo  nobis  tamquam 
sagittariis  proposito,  id  quod  expetere  nos  opportet  fiaci- 
lius  consequemur  (1,1).'*    Hoc  igitur  signum,  virtus 

perfecta,  rei  esse  debet  medium.  False  Aristo- 
teles  eam  vocavit  „medium  ad  nos*',  siquidem  ejus 
sententiam  recte  cepimus. 

Omnes  has  medietatis  definitiones  accuratiores,  a  no- 
bis  explicatas,  Aristoteles  non  habet  Incerta  autem  signi- 
ficatio  quae  est  .,mediumad  nos''  satis  dubia  erat,  utetiam 
id  contineret,  rectum  non  accurate  medium  locum  inter  duo 
extrena  tenere.  Quae  Aristotelis  sententia  et  ex  singula- 
rum  virtutum  tractatione  coUigas,  et  ex  eo,  quod  contra- 
rium  nunquam  demonstrare  est  conatus.  Hoc  igitur 
qnasi  rei  medinm  ex  Aritotelis  sententia  per- 
fecta  virtus  habenda  est. 

Tam  male  sese  habet  et  tam  non  sufficit  medietatum 
doctrina,  cui  Aristoteles  totam  virtutum  expositionem  con- 
nectit ! 

Quomodo  vero  ad  illam  doctrinam  devenerit,  jam  in 
universum  explicare  conemnr.  Dicta  talia,  quale  est  „me- 
dium  optimum''  tempore  ejus  inter  cultiores  Graecos  dudum 
tamquam  cardo  moralis  valebant.  Exmethodo  igitur,  qua 
Aristoteles  ubique  utitur,  varum  quoddam  continere  debe- 
bant.  Inprimisvero  judicia  moralia  id,  quod  tota  yita 
ipsitamquam  vere  dignum  ac  pretiosum  experti 
sumus,  reddere  conantur.  Certe  talia  judicia  unusquisque  de- 
bet  concedere  ad  ea  facta  pertinere,  quae  ethico  sunt  pro- 
posita.  Quanti  autem  nostro  philosopho  debebant  esse  mo- 
menti,  qui  diceret  ,,nam  quod  omnibus  videtur,  hoc  ess e  di- 
cimus;  nec  Jqui  hanc  persuasionem  labefactarit,  multo  proba- 
biliora  dicturus  est!''  (X.  2).  Quae  quidem  rectissime  mihi 
videtur  dixisse. —  lam  vero  Aristoteli  medietatis  vis  legislatoria 
eadem  in  universum  videbatur  valere,  inunaquaque  doc- 
trina  et  in  arte  „quae  omnes  medietatem  spectantes  opus 
suum  bene  perficiant**  (II,  5).  Nobis  haec  cogitatio  vix  vide- 
tur  intelligi  posse.  Exphcari  videtur  posse  ea  tantum  hy- 
pothesi ,  Aristotelem  artis,  agendi,  cognoscendi  opera  bona 
et  mala  animo  suo  tamquam  perfecta  praesumentem,  tamquam 
delectum  eorum ' admittere.  Eaprimitus  nondum  esse 
sed  oriri  demum,  hujus  rei  plane  videtur  esse 
oblitus. 

Deinde  non  agnoscit  id,  quod  morum  est  proprium, 
cum  eos  in  eodem  gradu  ponant,  in  quo  valetudinem  et 
Yires.  —  Ita  facile  ad  demonstrationes  mathematicas  devenire 
poterat,  quae  medietatis  sapientiam,  jam  diu  inventam,  fa- 
cerent  doctrinae  propriam  id  est  in  perpetuum  duraturam. 

Nunc  eodem  loco,  quo  constitimus  pergentes,  ad  hu- 
jus  doctrinae  applicationem  pervenimus. 

„Itaque  sciens  omnis  nimium  et  parum  fugit,  medio- 
critatem  exquirit  atque  hanc  exoptat." 

Hae  nimirum  viri  boni  causae  perhibenturl 

„Virtus  enim  ad  mores  pertinens,  in  perturbatio- 
nibus  atque  actionibus  versatur,  in  quibus  est  et 
nimium  et  parum  et  mediocritas,  ut  timere,  fidere,  concu- 
piscere,  odisse  atque  aspernari,  irasci,  misereri  et  ut  semel 
dicam,  gaudere  et  dolere  potest  quisque  nimium  et  parum 
atque  utrumque  non  recte.  At  vero  quo  tempore  et 
propter  quam  causam  et  quibus  et  cujus  rei  gra- 
tia  et  quomodo  oporteat  hisaffectibus  commoveri, 
id  sane  et  mediumest  et  optimum,  quod  in  virtute 
situm  est/ 

Consentaneum  est  nos  magnopere  mirari:  „At  vero 
quo  tempore  et  propter  quam  causam ,  et  quibus,  et  cujus 
rei  gratia,  et  quomodo  oporteat  his  affectibus  commoveri 
-—  medium  est!!"  Itane  vero?  haecne  in  praecedentibus 
deducta  sunt?  Haecne  sunt  phaenomena  georaetrica  an 
potius  animum  spectantia,  quorum  explicationem  sola  pos- 
sit  subministrare  recta  ratio  (o()^6^  ^oyoq),  exqua,inre- 
bus  sensualibus  apparente,  antea  nobis  visa  est 
consequi  medietas!! 

Primo  medietas  mathematice  est  dcfinita,  cui  gymnas- 
tarum  minae  quodammodo  subjici  potuerunt,  ita  ut  recta 
ratio  nunc  et  semper  harum  rerum  tamquam  mensura  nobis 
data,  in  hac  materia  sensuali  agendi  inveniret  materiam.  Num 
vero  timere,  fidere,  concupiscere ....  omnino  ulla  sunt  ma- 
teria?  ac  si  jam  sunt,  nonne  opus  erat,  utcerte  eorum  dif- 
ferentia  specifica  enarretur?  Aristoteles  enim  ipse  (11,  7 
init.):  „8ermone8*S  inquit,  „qui  habentur  de  actionibus,  ii, 

qni  ad  genus  universum  pertinent,  aliquanto  sunt  inaniores 
qui  vero  partes  et  res  singulares  explicant,  veriores.  In 
rebus  enim  singularibus  consistunt  actionescum 
his  autem  oportet  orationem  congruere.'^ 

lam,  qua  alia  ratione  in  his  quantitatibus  certe  inten- 
sivis,  in  quibus  categoria  maxime  generalis  ideoque  pauper- 
rima,  ea  quae  in  plure  et  minore  versatur,  certe  locum 
habet,  recta  ratio  procedere  debet?  Satis  usurpata  qui- 
dem  haec  medietas  est  ea  doctrina,  quo  virtus  fisoorrjg  6vo 
xaxccop  esse  perhibetur:  hoc  loco  erat  probanda. 

Sed  his  omnibus  nihil  respondetur.  Rectae  rationis  enim 
tractatio  in  posteriorem  locum  estdilata  (pag.  10),  et  medie- 
tas  facta  est  causa  efficiens,  quae,  si  quid  omnino,  nihil  po- 
test  esse  nisi  id,  quod  multis  viribus  coefficientibus  efficitur. 
Hae  igitur  vires  erant  proponendae.  IUi  vero  schema  ab- 
stractum,  quod  nunquam  plenam  virtutis  vitam  comprehen- 
dere  potest,  pro  vera  cognitione  est,  et  pondere  suo  in  pro- 
cedendo  altius  rectam  rationem  paene  totam  suffocat  Aris. 
toteles  enim  (paucis  tantum  verbis  omissis)  itapergit: 

„E8t  igitur  virtus  habitus  ad  consilium  agendi  capien- 
dum  aptus  et  expeditus,  in  ea  mediocritate  positus,  quae  ad 
nos  comparatur,  quaeque  ratione  est  definita  et  ut  prudens 
(6  g^Qovifiog)  eam  definiret"  (U,  6  init.)  —  De  consilio  Ari- 
stoteles  postea  agit,  prudens  autem  virtutem  jam  habet, 
quamobrem  ejus  esse  potest  mensura.  —  „Mediocritas 
autem  seu  medium  est  duorum  vitiorum,  unius  quod  ex  ni- 

mio,  alterius  qaod  ex  eo  quod   parum  est,  nascitur 

Quocirca  virtus  ex  sua  essentia  et  ratione,  quae 
quid  sit  res  declarat,  mediocritas  est,  ex  optimo 
autem  et  perfectione  summum.*' 

Hoc  loco  perturbationem,  quam  ostendimus  apertissi- 
mam  habemus,  neque  opus  est,  ut  quidquam  addamus.  Haec 
enim  verba:  „ex  optimo  et  perfectione  summum*'  propriae 
virtutis  definitioni  libere  tantum  adjunguntur.  Nam  hoc 
sane  Aristoteles  sensit,  eam  etiam  esse  optimum.  Sed  nus- 
quam  speciatim  tractatur  haec  ratio. 

Medietatis  doctrina  pertractata  est.    Quae  caput  no- 


strum  continet  reliqua,  ea  sunt  inania  et  vix  Aristotelea. 
Multis  enim  explicatur  malevolentiae ,  invidiae,  adulterii, 
furti,  caedis  non  esse  medietates :  esse  enim  quaedam  quo- 
rum  nominibus  statim  vitium  sit  implicitum.  —  Nonne  igitur 
jure  Kantius  Aristoteleam  medietatem  falsam  esse  declara- 
vit,  haec  dicens: 

^Die  gewohnlichen ,  der  Sprache  nach  ethisch-klassi- 
schen  Formeln :  medio  tutissimus  ibis ;  omne  nimium  verti- 
tur  in  vitium;  est  modus  in  rebus  etc  medium  tenuere 
beati ;  insani  sapiens  nomen  habeat  etc  enthalten  eine  schale 
Weisheit,  die  gar  keine  bestimmten  Principien  hat:  denn 
dieses  Mittlere  zwischen  zwei  ausseren  Enden, 
wer  will  es  mir  angeben?  Der  Geiz  (als  Laster)  ist 
von  der  Sparsamkeit  (als  Tugend)  nicht  darin  unterschie- 
den,  dass  diese  zu  weit  getrieben  wird,  sondem  hat  ein 
ganz  anderes  Princip  (Maxime),  namlich  den  Zweck  der 
Haushaltung  nicht  im  Genuss  seines  Vermogens,  sondern, 
mit  Entsagung  auf  denselben,  blos  in  deu  Besitz  desselben 
zu  setzen:  sowie  das  Laster  der  Verschwendung  nicht  im 
Uebermasse  des  Genusses  seines  Vermogens,  sondern  in 
der  schlechten  Maxime  zu  suchen  ist,  die  den  Gebrauch 
ohne  auf  die  Erhaltung  desselben  zu  sehen,  zum  alleinigen 
Zweck  macht.'*  (Metaphys.  Anfangsgriinde  der  Tugendlehre 
ed.  I,  p.  44). 


Caput  insequens  (II,  7)  virtutis  definitionem  proposi- 
tam  per  singulos  actionis  humanae  circulos  explicat,  ita  ut 
dicatur.  esse  eam  medietatem  inter  extrema,  quae  intra  cir- 
culos  illos  esse  possint,  quaeque  et  ipsa  afiferuntur.  Duo- 
decim  vero  ejusmodi  circuli  nominantur:  metus  et  confiden- 
tia;  voluptas  et  molestia,  quae  in  tactu  versantur;  donan- 
dae  at  accipiendae  pecuniae;  magnae  pecuniae;  honor  et 
infamia;  ira;  veritas  in  sermonum  et  actionum  communitate; 
jucunditas  in  joco  ;  jucunditas ,  quae  in  vitae  communione 
locum  habet ;  verecundia ;  molestiae  et  voluptates  ob  ea  com- 
moda  susceptae,  quae  alteri  obtigerunt. 

lam quaeritur,  sintne  haec  omnes,  perturbatio num 
et  actionum  formae,  quae  antea  tamquam  vivendi  mate- 

ria  significatae  sint?  Ubinam  est  miserere  et  ea  quae 
his  verbis  erant  comprehensa:  „et,  ut  semel  dicam,  gau. 
dere  et  timere?"  ubi  desiderium,  alio  loco  allatum?  ubi 
officii  muneris  et  vitae  publicae  actio  multiplex?  An  haec 
tamquam  individualis,  non  jam  pertinet  ad  ethices  practi- 
cae  elementa?  —  Gavendum  est  ne  justitiae,  quae  libro 
quodam  posteriore,  tractatur,  nimium  imponatur,  neve  ni- 
mium  tribuatur  loco  breviori,  qui  est  de  actione  publica 
(n,  8).  Nam  virtutes,  quae  inde  sequantur,  per  se  nec 
nominatae  nec  tractatae  sunt.  lustitiae  vero  genus  utrum. 
que  tabula  ideo  non  attulit,  quod  hujus  definitio  et  dijudi- 
catio  difficilis  magis  apta  sit  virtutum  expositioni,  quae 
sequitur  copiosiori. 

Quod  autem  principium  circulorum  singulorum  seriem 
definit?  Aegre  tantum  invenias  fere  seriem  ab  inferiore 
ad  sublimius  adscendentem.  Sed  extrinsecus  tantum  est 
composita,  unumquodque  membrum  segregatum,  pertur- 
bationes  et  actiones  permixtae,  ea  quae  eodem  spectant, 
disjectae,  ut  usus  virtutes  (die  Umgangstugenden)  in 
tres  partes  dissolutae  sunt,  in  nonnullis  circulis  duo  ni- 
mii  vitia  proposita.  Singuli  vero  circuli  sunt  incertissimi. 
Ut  fortitudo  perhibetur  versari  in  „fiducia  metuque**,  vel  „in 
iis,  quae  fiducia  complent  animos  et  in  iis,  quae  terrorem 
afi^erunt".  Rursus  vero  inde  efficiuntur  circuli  plane  separati; 
fortitndo  enim  „magis  est  in  iis,  quae  terrorem  afferunt.** 
Sed  utriusque  fines non  suntcerti,  quidtimendum  et  quid 
persistentum  sit,  solumhonestum  docet,  itemque  quomodo 
oporteat,  quo  tempore,  ita  ut  nunc  hoc  nunc  illud  vere  sit 
timendum.  Et  tamen  circuli  tamquamrealeserant 
propositi.  —  lam  igitur  habemus,  quid  sequatur  ex  rela- 
tionum,  quae  ad  animum  tantum  et  quae  ad  res  spectant, 
confusione.  Unde  nascitur  saepe  obscuritas  vix  illustranda. 
Quamvis  in  expositione  copiosiore  saepe  dicatur,  honestum 
vel  rectam  agendi  rationemesse,  quod  virtutem 
faciatvirtutem,  —  notio  honestinon  definitur,  honesto- 
rum  connexus  et  systema  nunquam  demonstrantur. 

Quum  enim  Aristoteles  de  recta  ratione,  ethices  vin- 
culo  intimo,  plane  nihil  hucusque  dixerit,  super  fundamento 

incerto  constniit ,  et  medietas  corroborata  et  spectabilis 
omnia  quasi  inundat.  Si  tamen  tamquam  servatore  recta 
ratione  opus  sit,  officiosa  adest. 

Rectae  vero  rationis  expositio,  quae  sexto  libro  inve- 
nitur,  itemque  justitia  sensu  latiore  tamquam  omnium  vir- 
tutum  conjunctio  proposita,  parum  nos  potest  juvare.  IUa 
enim  ibi  etiam  minus  subtiliter  intellecta  est  quam  quod  Ari- 
stoteles,  occasione  data,  facit,  ut  de  ea  conjiciamus^  haec 
vero  unio  postulata  tantum  neque  re  vera  demonstrata  est  et 
perfecta. 

Nunc  methodi  libro  secundo  incipiente  commutatae 
admonemus  (cf.  pag.  8).  Ibi  enim  jam  afferendi  fuisse  vi- 
debantur  nobis  hominis  agendi  circuli,  ettamquamsyste- 
ma  quidem  bene  dispositum,  quod  coefficiendo 
beatitudinem,  hominis  finem  supremum  effice- 
r  et.  Ita  uniuscujusque  circuK  actiones  ceterarum  actionibus 
diversum  in  modum  coartatae  essent,  et  haec  coartatio,  di- 
versa  in  unaquaque  actione,  mensuram  praebuisset  ad  de- 
finiendum  sintne  habitus  singuli  laudabiles  an  vituperabiles. 
Ita  rectaagendi  ratio  ad  propriam  tractationem  satis  erat 
praeparata.  Deinde  singulares  virtutes  pertractari  poterant, 
quarum  unio  relatione  ad  praecedentia  satis  erat  servata. 
Sic  liber  primus,  qui  profectus  est  a  definitionibus  plane  ab- 
stractis,  quae  magis  magisque  concreto  complentur,  apte  es- 
set  continuatus.  At  —  Aristotelis  methodus,  inVias 
falsas  deducta.  incerta  fit,  simul  ac  notionis  ge- 
neralis  fundamentum  latum  deseruit.  Synthesis 
interrumpitur  et  a  libro  secundo  usque  ad  postremum  dis- 
quisitiones  speciales  analyticae  nobis  prononuntur,  quodam- 
modo  in  totum  conjunctae. 

Ne  singula  accuratius  tractemus  rei  nobis  propositae 
finibus  impedimur,  cum  praesertim  ad  Kantii  disputationem 
praeclaram  relegaverimus. 

Mittimus  igitur  ea,  quae  de  Mbero  arbitrio  sunt  dicta, 
itemque  de  actionum  defensione,  quaeque  de  singulis  virtu- 
tibus  singillatim  sunt  exposita,  et  ad  oQd-ov  Xoyov  perqui- 
rendum  transimus,  libro  sexto  tractatum. 

Postquam  repetitum  est,  quae  sit  ejus  gravitas  (VI,  1;, 


V 


>  *^      '^ 


\ 


—     23     — 

dictumque  virtutes  esse  aut  morales  autin  cdgitatione  et  ra- 
tione  positas,  jam  (VI,  2)  animae  pars  rationis  particeps,  defi- 
nitur  esse  bipertita,  quarum  partium  altera  res  eas  cernamus, 
quarum  principia  aliter  sese  habere  non  possint,  altera  eas, 
quae  hoc  vel  illo  modo  possint  evenire,  „siquidem  iis 
ex  similitudine  quadam  atque  affinitate  rerum 
cognoscendarum  cognitio  comparetur^' (!) 

„Intelligendum  igitur  est  utriusque  harum  partium, 
quis  optimus  sit  habitus.  Hic  enim  utriusque  virtus  est'^, 
quae  quidem   virtutis  moralis  praebet  mensuram  et 

finem. 

„Tria  autem  sunt  in  animo,  quae  actionis  et  verita- 
tis  dominatum  obtinent,  sensus,  mens,  appetitus.    Ex  his 
tribus  sensus  nuUius  actionis  principium  est,   quod  ex  eo 
perspicuum  est,  quod,  tametsi  bestiae  sensu  sint  praeditae, 
actionis  tamen  communionem  non  habent.     Quod  est  autem 
in  cogitatione  affirmatio  etnegatio,  hoc  est  in  appetitu  (qui 
alteram  efficit  animae  partium  non  rationabilium ,  rationis 
aliquo  modo  participem)   rei  alicujus   persecutio  et  fuga.'' 
Cujus  rei  illustratio  accuratior  non  tentatur.     „Quare,  quo- 
niam  virtus  moralis  habitus  est  ad  consilium  capiendum  ex- 
peditus,  consilium  autem  (quod  libro  tertio  copiose  est  ex- 
positum)  appetitus  est,  ad  consultationem  accomodatus,  id- 
circo,  si  consilium  bonum  esse  volumus,  oportet  et  rationem 
esse  veram,  et  appetitum  rectum ,   eademque  et  illam  afdr- 
mare  et  hunc  persequi."    Qua  vero  ratione  id  efficiatur,  nun- 
quam  docetur.     „Haec  igitur  cogitatio  et  veritas  ad  agendum 
valet.     Cogitationis  autem  ejus,  quae  ad  res  contemplandas, 
non  ad  agendas  neque  ad  efficiendas   valet  praestantia  et 
vitium  est  verum  et  falsum." 

lam  cum  hic  tantum  de  recta  ratione  ad  actiones  spec- 
tante  disputemus,  mittimus  eam  animi  partem,  de  qua  po- 
stremo  loco  dictum  est.  Itcmque  multum  ab  re  nobis  pro- 
posita  abest,  ut  in  psychologiae  huic  parti  subjectae,  laby- 
rintUum  altius  penetremus,  quae  ab  ea,  quae  in  libris  de 
anima  scriptis  est  proposita,  plane  est  diversa.  Illo  loco 
anima  per  se  est  objectum,  hic  vero  disquisitio  ethica  phae- 
nomena  et  rationes  ejus  deprehendit,  quae,  cum  iUo  loco 

quaerenti  non  obvenirent,  hoc  ipsam  rerum  substantiam 
efficiunt.  Similis  rhetoricon  est  conditio.  Quae  vero  ita 
cognita  sunt  ad  psychologiam  pertinentia,  ea  non  statim 
conjungi  possunt  cum  Aristotelis  animae  notione,  ipsa  dis- 
ciplina  parta.  Doctrina  enim  artior  est,  quam  ut  exi>erien- 
tiam  comprehendere  possit.  Quam  contradictionem  Aristo- 
teles  satis  graviter  sensit.  Unde  nascitur  quod  in  his  re- 
bus  inest  incertum,  singulorum  pliaenoraenoii  huc  pertinen- 
tium  vinculi  defectus,  rursus  studium  xinxium,  ut  omnis 
diversitas,  quamvis  minima  sit,  capiatur.  -  Nos  vero  omnia 
psychologica,  quae  hic  proposita  sunt,  placidoanimo  neque 
crisi  adhibita  accipimus. 

Si  igitur  pars  rationalis  cum  appetitu  concinit,  —  nam 
cogitatio  ipsa  nihil  movet  —  virtus  inde  fit  moralis.  Agendi 
vero  veritas  et  finis  recta  ratione  definitur.  Haec  in  ani- 
mae  partium  rationabilium  altera  est  quaereuda,  quae  ad 
agendum  eratidonea. 

Ad  caput  insequens  transeamus  (VI,  3) :  „Ac  sint  sane 
quinque  numero,  quibus  animus  verum  enuntiat  vel  ajendo 
vel  negando:  ars,  scientia,  prudentia,  sapientia,  mens  sive 
intelligentia." 

De  scientia  additur,  quod  ea  comprehcndi  possit,  ne- 
cessario  esse,  de  recta  autem  ratione  in  ea  nihil  dicitur. 
Deinde  (VI, 4)  ars  omnis  „habitus  quidam  cum  ratione 
conjunctus,in  origine  et  molitione  rei  occupatas  est,  id- 
que  molitur  et  exspectat,  ut  aliquid  fiat  eorum,  quae  esse  et 
non  esse  possunt."  Accuratior  determinatio,  quae  r  a  t  i  o  n  i  s 
illius  argumentum  doceret,  non  est  addita:  pcrtineat 
ea  ad  artis  potius  doctrinam. 

Prudentia  denique  (VI, 5)  „est  habitus  cum  ratione 
veraconjunctus,  ad  agendum  idoneus,  in  iis  occupatus,  quae 
homini  bona  et  mala  sunt."  Ea  praecclluerunt  Pericles  hu- 
jusque  similes,  omnino  oeconomi  et  politici,  Ex  ea  etiam 
nomen  invenit  GaxjpQoovvri,  tamquam  (pQovrjCSiDg  servatrix 
{q>Q6vriOLv  verbo  „prudentia^'  vertimus).  „Non  enim  omnem 
existimationem  corrumpunt  neque  depravant  dolor  et  volup- 
tas,  exempli  causa  triangulum  duobus  rectis  pares  angulos  aut 

habere  ant  non  habere^  sed  easdumtaxat,  qnae  adid 
quod  sub  actionem venit  pertinent." 

Quaenam  autem  est  recta  illa  existimatio  de  iis,  quae 
8ub  actionem  veniant,  quam  parem  facit  prudentiae  ?  Nihil  vi- 
detur  esse  posse,  nisi  recta  agendi  ratio  Jamdudum  appellata. 

Aristoteles  statim  pergit: 

„Eorum,  quae  sub  actionem  veniuntprincipia  sunt 
ea  quorum  gratia  suscipiuntur  ea,  quaesub  ac- 
tionem  veniunt  i.  e.  eorum  fines." 

Cur  vero  hi  noln  singillatim  percensen tur? 
Nam  adhuc  summum  tantum  bonum  finem  novimus,  qui 
constat  beatitudine.  An  haec  plane  congruit  cum  recta 
ratione  agendi?   Tum  prudentia  et  ipsa  utrique   congrue- 

ret  — 

Sed  multis  finibus,  multis  rectis  agendi  rationibus 

est  opus! 

Aristoteles  non  impeditus  pergit:  „Qui  autem  volup- 
tate  aut  dolore  corruptus  est,  ei  statim  principii  videndi 
facultas  eripitur;  neque  is  animo  cemere  potest,  se  hujus 
rei  causa  et  propter  hanc  causam  omnia  optare  atque  agere 
oportere.  Vitium  enim  principii  delendi  ac  perimendi  vim 
habet.  Quapropter  necesse  est,  prudentiam  habitum 
esse  cum  ratione  vera  conjunctum,  adagendum 
idoneum,  in  bonis  humanis  occupatum." 

Haec  non  notionis  expositionem  accuratiorem  viden- 
tur  praebere,  sed  veri  habitus.  Non  autem  de  habitu 
vero,  sed  de  vera  ratione  quaerimus. 

Minime  novae  neque  magis  graves  sequentes  sunt  pru- 
dentiae  definitiones,  esse  eam  ejus  animae  partis  virtutem, 
quae  ad  opinandum  valeat,  nec  habitum  cum  ratione  con- 
junctum  tantum,  „quod  hujuscemodi  habitum  delere  possit 
oblivio,  non  possit  prudentiam." 

Estne  vero  his  satis  factum  ei,  quod  in  rectae  rationis 
commemoratione  prima  (pag.  10)  promissum  erat,  postea  expo- 
situm  iri,  quid  sit  et  quomod o  ad  reliquas  virtutes 
a  f f e cta  sit  ?  Satis  male  huic  promisso  responsum  est,  nuHo 
enim  verbo  ratio,  quae  inter  eam  et  medietatem 
intercedat,  hic  commemoratur. 

Itaque  beatitudinis,  rectae  rationis  agendi,  prudentiae 
ratio  obscura  manet.  Sunt  et  prope  cognatae  et  rursus  di- 
versae,  ut  contemplanti  ita  in  actione.  Recta  vero  ratio 
pessime  se  habet:  hujus  argumentum  beatitudine  et  pru- 
dentia  plane  absumitur.  Et  tamen  continuo  in  singulis  vir- 
tutibus  tractandis  tamquam  has  s  i  n  gula  s  p  roc  re  a  n  s  per- 
hibetur,  habensque  propriam  essentiam. 

lam  igitur,  ut  quaestionis  finem  assequamur ,  quaera- 
mus: 

primum,  qua  ratione  nobis  ex  Aristotelis  vera 
sententia  distinguendum  sit  inter  beatitudinem,  prudentiam 
rectam  rationem;  •       ' 

d  e  i  n  d  e,  et  quaenam  causa  sit ,  cur  recta  ratio  sit, 
proposita  et  sintne  demonstranda  hujus  causae  in  Aristotelis 
ingenio  magis  explicatae  vestigia,  etiamsi  illo  inscio. 

Aristoteles  quaerens  (I,  1),  qui  sit  hominis  finis,  solum 
responsum  invenit  beatitudinem.  Quaestio  ejus  terram  fere 
non  egreditur,  quae  de  Deo  et  immortalitate  auguratur,  in- 
certiora  erant,  quam  ut  inde  praemissa  ad  hominis  finem 
interiorem  proponendum  nasci  potuissent.  Beatitudovero 
quid  propriesit,  contra  priorumjudicia  omnia  liber  pri- 
mus  docet. 

Notionem  igitur  beatitudinis  generalem,  quae  ethices 

suae  quasi  quaedam  est  metaphysice,  praecipue  et  proprie 

Aristoteles  vocat  evdaifioviav,    Hoc  specimen,  si  a  singulis 

hominibus  perpetratur,  metaphsice  igitur  fit  physice,  pru- 

dentia  exsistit,  tamquam  ejus  animae  partis  ratio- 

nabilis  perfectio,  quae  actionem  (jtQa§cv)  ducat  et 

delinit.  Hominisverototaactioagendo,  efficiendo, contem- 

plando  constat.  Itaque  prudentia  et  beatitudojam  ambitunon 

congruunt.     Tum  illa  continetur  in  singulis,   et  omnibus 

rationibus  satis  facere  debet,  quae  intercedunt  et  inter  sin- 

gulas  animae  partes,   et  inter  homines  in  re  publica  una 

viventes;   ad    vitae  igitur  pertinet   commerciura, 

non  ad  notionem  abstractam. 

Nunc  transimus  ad  rectam  rationem.  —  lam  antea  do- 
cebamur  (II,  l),  neque  natura  neque  praeter  naturam  nobis 
ingenerari  virtutes,  sed  sic  aflfectis,  .ut  ad  eas  suscipiendas 

idoneisimusnatnra, perficientes  nosmore  etconsue- 
t  u  d  i  n  e.  Primitus  igitur  in  nobis  n  a  t  u  r  a  1  e  quoddam  reg- 
nat,  quod  nobis  cum  reliquis  animalibus  est  commune.  Omne 
enim  facere  est  appetere.  Quum  totum  appetere  nihil  sit 
nisi  fundamentum  finis  supremi,  rectae  rationi  fit  con- 
sentaneum  et  actio  exsistit  perf  ecta.  Rectam  rationem  vero 
ex  ea  animae  parte  derivandam  vidimus,  quae  tamquam  pa- 
tris  dicto  audiat.  Haec  autem  paulatim  et  sero  tantum  expli- 
catur,  unde  rectam  rationem  idem  facere  concludimus. 

Aristoteles  tamen  de  hac  re  tacet.  Ac  fortasse  accu- 
ratiora  nos  docet  sapientiae  et  mentis  sive  intelli- 
gentiae  disquisitio,  qua  suprasedere  posse  antea  (pag.  23  in 
fin.)  putavimus.  Sed  homo  vere  sapiens  hujus  mundi  agita- 
tionem  jam  infra se  misit,  et  de  mente  sive  inteUigen- 
tia  plane  nihil audimus,  nisiesseeam  principiorum.  Quan- 
tumvis  scientiae  et  artis  principia  in  aliis  philosophiae  par- 
tibus  tractentur:  unde  actiones  recte  obeundae  prin- 
cipia  capiant,  id  profec.tohic  erat  demonstran- 
dum,  ad  hanc  rem  Aristoteles  postulatum  in  universum  pro- 
positum,  ut  ex  hac  ethice  practica  omnes  quaestiones  meta- 
physicae  et  postremae  excluderentur ,  nequaquem  debebat 
extendere.  Tacet  nihilomiuus  ideoque  rectae  rationis  et  ori- 
gio  et  substantia  incomperta  manet. 

Opinio  vero  Aristotelis  satisobscura  haec  fere  fuerit. 
Ut  ea  animae  pars,  quae  ad  appetendum  impellit,  jam 
maturissime  in  educatione  „patris  rationem  habeat"  (I,  13) 
itaque  „rationis  cujusdam  sit  particeps,  nempe  qua  ei  pa- 
reat  atque  obtemperet"  (ibid),  ita  hanc  magis  magisque 
rectam  fieri  rationem.  Et  primum  quidem  obscurum 
tantum  habemus  impetum,  qui  creberrime  his  verbis  sig- 
nificatur  „ut  oportet"  sed  eundem  actionum  nostrarum  re- 
gulatorem  satis  sufficientem.  Quantulumcunque  veri  finis 
humani  mihi  etiamtunc  in  conscientiam  venit,  virtute 
{dvvafiei)  totus  hic  finis  subest  omni  actioni  meae,  quae 
ad  perfectionem  tendit,  simulque  stimulus  est  evolutionis  ad 
beatitudinem.  Itaque  in  „medio  ad  nos^'  ratio  immediata 
inter  medietatem  subjectivam  et  objectivam  statui  poterat 
(pag.  16).    lam  si  hic  sensus  obscurus  cogitando  concipitur, 

rectam  rationem  accipimus,  tamquam  actionis  nostrae  speci- 
men  et  signum. 

Hac  re  in  alterius  quaestionis  responsionem  trans- 
gressi  sumus  et  restat,  ut  definiamus,  in  quantum  et  in  quas 
partes  hoc  germen  in  philosophi  nostri  cogitatione  sit  ex- 
plicatum. 

Systema  finium  servientium  praemissis  Aristoteleis  mul- 
tifariam  postulari  videbatur  (pag.  9, 22).  B  e  a  t  i  t  u  d  o  uniim 
est,  genera  ac  modi  agendi  mnlta,  singuli  actus 
uniuscujusque  innumerabiles.  Quibus respondent :  una 
notio  principalis,  multi  fines  huic  perficiendae 
servientes,  innumerabiles  explicationis  gradus 
uniuscujusque. 

Hi  vero  ex  eis  quae  postremo  loco  exposita 
sunt,  rectae  sunt  quae  explicantur  rationes.  Ari- 
stotelem  deficiunt,  quod  et  systema  finium  servientium  eum 
defecit 

Schematismus  autem,  uj;  cum  Kantio  loquar,  quo  finis 
fundamentalis  in  multitudinem  servientium  dividitur,  in  vita 
vera  quaerendus  est,  quae  hominem  prope  eodem  tempore 
diversissima  ratione  ad  agendum  cogit.  „Homo  civile  ani- 
mal  est  et  ad  societatem  vitae  natura  aptum  (IX,  9)^',  respub- 
lica  campus  ejus  est,  in  quo  solo  potest  et  se  movere  et 
adolescere.  Ethice  igitur  est  scientia  quaedam  civilis,  vir 
publicus  ante  orania  cives  vult  reddere  bonos  et  legibus  ob- 
temperantes,  ex  hac  ratione  statuit,  quas  in  civitatibus  sci- 
entias  esse  oporteat,  quas  quisque  discere  debeat  et  quate- 
nus,  in  sola  republica  quaerenda  est  sufficientia  (avtdQxeiay 
lam  quaenam  sunt  vitae  agentis  rectae  rationes  ? 

Sine  uUa  dubitatione  respondeo:  leges. 

Hae  enim  agendi  exemplaria  et  signa,  primitus  sane 
vitae  actione  tantum  sunt  explicata,  dira  necessitate  vel  ut 
vivi  omnino  possit ,  urgente.  Et  rerum  quasi  ratione  sana 
systeraa  necessarie  efticiunt.  Corapluries  ipse  Aristoteles 
medium  non  significatur  verbis  „ut  oportet"  sed  his  „ut 
lex  praescribit",  aliis  locis  utrumque  promiscue  ponitur. 
De  urbanitate  haec  afferuntur,  horainera  politum  in  salse 
dicendo  sic    esse    affectum,   perinde   ac  si  ipse  lex  sibi 

«it,  et  alio  quodam  loco  „ut  educatio  studiaque  et  exerci- 
tationes  legibus  essent  descripta  necessariumesse....  Sed 
quoniara  corroboratis  jara  aetatibus  ea  quae  didicerunt  stu- 
diose  tractere  et  persequi  iisque  assuefieri  oportet,  etiara 
m  his  nobis  fuerit legibus  opus,  et  omnino  in  omni  vita 
traducenda." 

Cum  his  accedat,  quod  justitia  sensu  latiore  corapre- 
hensa,  quae  quidera  oraniura  virtutura  unionera  repraesentare 
perhibetur,    ex  lege  est,  quod  vel  aequitas  nihil  est  nisi 
recteficatio  ex  legum  valentium  sensu,  quae  propter 
generahtatem  saepe  sunt  justo  duriores,  quod  reipublicae  for- 
mae  diversae  sunt  diversitate  ejus,  ex  quo  lex  in  singulis 
civitatibus  civium  pendit  j  u  r  a  e  t  o  f  f i  c  i  a,  jara  legura  gra- 
ntas  oranes  vitae  partes  spectans  et  regnans  satis  videtur 
elucere,  eaeque  agnoscendae  erunt  esse  vitae  rei  publicae  ea 
ratio,  quara  quaeriraus.    L  e  x  enira  est  h  o  n  e  s  t  u  ra ,  e  t  i  n 
quanturafieri  potest,  definit,  quod  oporteat,  quo- 
tempore,  quibus  cet.   Oranisagendi  ratio  lex  appellari  po- 
test.    Itaque  ea,  quae  recte  se  habet,  recta  est  ratio  et  le- 
gum  systema  idem  est  finiura  singulorura,  qui  debentur  sy- 
steraa.  ' 

Quam  rationera  id  in  horaine  singulari   habeat,  hoc 
sane  Aristotelis  psychologia  docere  non  i^otest.    Itaque  fu- 
git  eura  et  rectae  rationis  origo,  et  ejusdera  leguraque  con- 
gruentia. 

lam  lex  sane  quidem  una  ex  parte  majorem  habet 
recta  ratione  ambitura.    Nara  praeter  internara  persuadendi 
vim,  utrique  comraunem,  externam  etiara  habet,  qua  per- 
petret  id  quod  velit.    In  republica  enira,  quae  a'Platone 
homo  major  appellatur,  civiura  corporibus  separatis,   func- 
tiones  quoque  hujus  horainis  raajoris  sunt  separat^e,  ita  ut 
judex  sit  jus  aniraatura  et  adire  ad  judicera  idera  sit  atque 
adire  ad  jus.    Quara  ob  rem  in  republica  bona  ratio  nun- 
quam  perturbari  potest  cupiditate :  illius  vis  valida,  hac  non 
impedita,  scelestum  assequitur.    lam  nobis  aperta  fit  signi. 
ficatio  vocis:  homo  civile  animal  est.    Singularis  enim 
homo,  Bibi  ipsi  commissus,  multo  debilior  et  im- 

potentior  est,  quam  qui  possit  fieri  id,  quod  de- 
beat. 

Denique  spectemus  rationem,  quae  intercedat  inter 
„m  e  d  i  e t  a  te  m"  et  „8  u  m  m  u m"  quorum  utrumque  virtutis 
definitione  continetur:  „ex  sua  essentia  et  ratione, 
quae  quid  sit  res  declarat^  medietas  est  yirtus, 
ex  optimo  autem  et  perfectione  summum/'  Quid 
significat  summum?  quid  optimum,  quometiaris? 

Beatitudinem  cognovimus  esse  summum  bonum,  ho- 
nore  dignam  et  perfectum.  Qua  data  et  singularum  etiam 
virtutum  ex  ea  dimetiendarum  gradus  et  quasi  dignitates 
data  debent  esse.  Cum  enim  homo  vix  omnem  facultatem 
ad  perfectionem  exculturus  itaque  beatitudinem  plenam  et 
propriam  vix  acquisiturus  sit,  gravissimis  certe,  quas  qui- 
dem  gravissimas  esse  tunc  debet  cognoscere 
posse,  prae  ceteris  stndebit  perficiendis.  Hujusmodi  ob- 
servationes  ipse  Aristoteles  in  libro  finali,  quo  omnia  bre- 
viter  comprehenduntur,  attulit  (X,  7),  easque  cum  praemissis 
nostris  plane  eongruentes.  Sed  ea  virtutis  definitio,  de  qua 
nunc  dicimus,  solam  singularis  cujusque  circuli  ac- 
tionem  spectabat,  quando  recte  se habeat,  quando  minus, 
et  virtutem  singularem  volebat  esse  medietatem.  Tum  vero 
singularis  virtutis  respectus  ad  beatitudinem  non  me- 
diatus  „paulo  inanior^est;  hic  enimin  his  verbis  vide- 
tur  esse  positus  „ex  optimo  et  perfectione  summum",  quo- 
rum  haec  fere  est  sententia :  ex  ratione  quam  habeat  ad  sum- 
mum  bonum,  h.  e.  beatitudinem,  virtutem  esse  uniuscujusque 
agendi  generis,  ad  eam  perpetrandam  postulati,  perfectionem. 
Hocvero  nihil  videtur esse posse,  nisiesseeam  rectae  ra- 
tioni  convenientem,  falsae  rationi  oppositam,  et  rursus 
recta  ratio  clam  adjuvat.  Unaquaeque  vero  recta  ra- 
tio  eo,  quem  antea  significavimus,  modo  ex  bea_ 
titudinis  notione  proficiscendo  erat  explicanda. 
Quod  cum  Aristoteles  omiserit,  illa  remansit 
verbum  argumentocarens,  neque  singulae  virtu. 
tes  notione  cum  beatitudine,  summa  notione,  sunt 
conjunctae. 

Quae  et  definitio  mechanica  tantum  et  virtutis  singularis 

separatfo,  relatione  exclusa,  satis  ofiendet,  si  in  figura  no- 
stra  dignitatis  lineas  introducimus. 


\ 


Sit  A  B  agendi  circulus  omnibus  animalibus  communis 
et  infinitus,  C  D  specificus  et  humanus.  Quod  supra  vel  in- 
fra  hunc  est  positum,  vel  feritas  est,  vel  heroica  quaedam  ac 
divina  virtus  (VH,  6).  lam  lineae  perpendiculares  sunt  li- 
neae  dignitatis,  quarum  summa  in  E,  quod  est  humani  agen- 
di  circuli  medium,  assurgit,  ceterae  vero  utrimque  pari  modo 
labuntur,  donec  transeant,  in  id,  quod  infra  hominem  sit, 
itaque  bestiale.  Transitus  autem,  qui  altera  ex  parte  fit 
in  id,  quod  supra  hominem  est,  itaque  divinum,  ex  nostra 
quidem  figura  perspici  nequit. 

lam  si  ex  his  studiis  satis  videatur  elucere,  quomodo 
Aristoteles  eo,  quod  recta  ratio  in  ethicis  Nicomacheis  um- 
bra  tantum  manserit,  neque  vero  id,  quod  ea  vult,  sitcon- 
ceptum  et  in  notionis  formam  redactum,  medietati  significa- 
tionem  non  defendam  tribuere  potuerit,  haec  autem  doctri- 
nam  ejus  in  vias  plane  falsas  deduxerit,  ita  ut  omnis  notio- 
num  connexus  inter  beatitudinem,  ethices  notionem  funda- 
mentalem,  et  virtutem  singularem  pereat:  id  quod  nobis 
propositum  esse  in  capite  dissertationis  hujus  significavimus, 
fere  praestitisse  videamur.  —  Minime  vero  negaverimus  im- 
pedimenta  multa  alia   phiiosopho  nostro  obstitisse,  quae  in 

Mvchologia  non  satisaperta,  in  notionibus  mltis  vagis  et  paenc 
SnSus,  qmbns  et  ipsins  Aristotelis  cogitatio  «Wur,  ante 
:ra  in  0  eris  suscepti  -gnitudine  .^t^^^  «- 
•^«o  vifjip  affentis  et  verae  immensam  latitnmnem,  uuju 
EusCprSt^^^^^^^  intelligere  est  conatus:  ut  hoc 
^p^^o^^^^^^^^^^^  oculo  penetranti  officeret,  .mper- 

fectionis  humanae  lege  generali  est  effectum. 

V  I  T  A. 

Gustaviis  Glogau,  Tilsensis,  natus  sum  a.  d.  VIII 
Id.  lun.  anno  hiijns  saeculi  XLIV,  patre  Carolo,  sacerdote, 
matre  Friderica  e  ji^ente  R e i c h e l i a n a ,  quos  adhuc  vivere 
gaudeo.  Fidei  addictiis  siim  evangelicae.  Primis  literarum  ele- 
mentis  imbutiis  a.  huj.  saec.  LII  in  gymnasium  Tilsense  receptus 
sum,  quod  directore  Fabiano  per  undecim  annos  frequentavi. 
Examine  publico  probatus  vere  auni  MDCCCLXIII  Berclinum 
me  contuli,  ut  academiae  militari  ascriberer.  Sed  quia  stu- 
dium  rerum  naturalium  animo  non  satisfaceret,  anno  intermisso 
in  universitatem  litterariam  me  contuli  Berolinensem,  imprimis 
philosopliiae  operam  daturus,  ibique  scholis  interfui  per  septem 
semestria  virorum  clarorum  b.  Boeckhii,  Droyseni,  Haup- 
tii,  Holtzendorfii,  Hubneri,  Kieperti,  Kirchhofii, 
Mommseni,  Mtillenhoffii ,  Rankeni,  Steinthali, 
T  r  e  n  d  e  l  e  n  b  u  r  g  i  i ,  cujus  exercitationibus  philosophis  per  sex 
semestria  interfui.  Quibus  omnibus,  maxime  de  me  meritis, 
gratias  ago     quam  maximas.  — 

Paulo  postquam  academica  studia  absolvi,  in  Poloniam 
Russicam  educator  me  contuli,  unde  ante  hos  tres  menses  Be- 
rolinum  redii. 


SENTENTIAE  CONTROVEESAE. 

Historiae  philosophiae  studhtm^  quaestionibus  demum  phi- 
losophiSf  quae  per  omne  tempus  eaedem  fere  solent  esse,  ae- 
curatius  inspectis,  verum  habet  fructum.  Non  igitur  ab  illa 
philosophiae  studium  est  incipiendum, 

IL 

Leihnitii  monades  y  a  Lotzio  iterum  introductae,  veram 
mihi  videntur  efficere  substantiam, 

IIL 

Tsychologia,  qualis  his  nostris  temporibus  tractatnr,  fun- 
damentum  est  omniutn  ut  metaphysicarum  et  logicarum  ita 
historicarum  quaestionum. 

IV. 

Egregie  Steinthalius  (Gesch.  d.  Sprachw.  b.  d  Gr.  u.  Rdm. 
S.  26 7. j  „Denn  die  recht  erkannte  Geschichte  ist  das  unejid- 
liche  Drama,  und  sie  ist  nicht  nur  philosophischer ,  sondern 
auch  poetischer  als  die  Poesie." 

